ปิดเช้าบวก 1.78 จุด
SET ช่วงเช้าปิดที่ระดับ 732.60 จุด เพิ่มขึ้น 1.78 จุด(+0.24%)มูลค่าการซื้อขาย 10,176.72 ล้านบาท อ่อนกว่าตลาดต่างประเทศ เงินไหลเข้าชะลอ-รอตัวเลขเศรษฐกิจสหรัฐฯ
5 มี.ค. 2553

SET ช่วงเช้าปิดที่ระดับ 732.60 จุด เพิ่มขึ้น 1.78 จุด(+0.24%)มูลค่าการซื้อขาย 10,176.72 ล้านบาท อ่อนกว่าตลาดต่างประเทศ เงินไหลเข้าชะลอ-รอตัวเลขเศรษฐกิจสหรัฐฯ
นักวิเคราะห์ฯเผยตลาดหุ้นไทยเช้านี้ปรับตัวบวกขึ้นมา แต่ยังอ่อนกว่าตลาดต่างประเทศ คาดเม็ดเงินไหลเข้าเริ่มชะลอเหตุรอดูตัวเลขเศรษฐกิจของสหรัฐฯที่จะประกาศคืนนี้ก่อน และวันนี้เป็นวันสุดท้ายของสัปดาห์คงไม่มีใครอยากถือหุ้นข้ามไปสัปดาห์ ประกอบกับสัปดาห์หน้าก็มีเรื่องการเมืองเข้ามา ทำให้นักลงทุนชะลอการลงทุนไปก่อนบางส่วน อีกทั้งที่ผ่านมาตลาดหุ้นขึ้นมาค่อนข้างมากจนเข้าเขต Over bought แล้ว ช่วงบ่ายตลาดฯคงอ่อนลงเล็กน้อยจากช่วงเช้า แต่ไม่มีนัยอะไร พร้อมให้แนวรับ 730 แนวต้าน 736 จุด
ตลาดหลักทรัพย์ปิดตลาดช่วงเช้าวันนี้ที่ระดับ 732.60 จุด เพิ่มขึ้น 1.78 จุด(+0.24%)มูลค่าการซื้อขาย 10,176.72 ล้านบาท
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 736.63 จุด และแตะจุดต่ำสุดของช่วงเช้าที่ระดับ 731.83 จุด
นายคมสันต์ ปรมาภูติ ผู้ช่วยผู้จัดการอาวุโส ฝ่ายวิเคราะห์หลักทรัพย์ บล.บัวหลวง กล่าวว่า ตลาดหุ้นไทยเช้านี้ปรับตัวขึ้นได้ แต่ยังดูอ่อนกว่าตลาดต่างประเทศ คาดว่าคงเป็นเพราะเม็ดเงินไหลเข้าเริ่มชะลอการลงทุน เนื่องจากต้องการที่จะรอดูตัวเลขเศรษฐกิจของสหรัฐฯที่จะประกาศในคืนนี้ก่อน 
นอกจากนี้ วันนี้ก็เป็นวันทำการสุดท้ายของสัปดาห์นี้ ก็คงจะไม่มีใครอยากจะถือหุ้นข้ามสัปดาห์ และสัปดาห์หน้าก็จะมีเรื่องของการเมืองเข้ามา ทำให้นักลงทุนชะลอการลงทุนไปก่อนบางส่วน อีกทั้งช่วงที่ผ่านมาราคาหุ้นก็ได้ปรับตัวขึ้นไปค่อนข้างมากจนตอนนี้เริ่มเข้าเขต Over bought แล้ว 
แนวโน้มการลงทุนในช่วงบ่ายนี้ นายคมสันต์ กล่าวว่า ตลาดฯมีโอกาสที่จะอ่อนตัวลงเล็กน้อยจากช่วงเช้า แต่ก็ไม่น่าจะมีนัยยะอะไร เพราะวอลุ่มเทรดคงจะยังไม่มาก  พร้อมให้แนวรับ 730 จุด แนวต้าน 736 จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          ADVANC มูลค่าการซื้อขาย 1,271.87 ล้านบาท ปิดที่  78.50 บาท ลดลง   2.75 บาท          PTTAR  มูลค่าการซื้อขาย   674.32 ล้านบาท ปิดที่  26.25 บาท เพิ่มขึ้น  0.50 บาท          PTT    มูลค่าการซื้อขาย   580.52 ล้านบาท ปิดที่ 236.00 บาท ราคาไม่เปลี่ยนแปลง                    TMB    มูลค่าการซื้อขาย   518.51 ล้านบาท ปิดที่   1.39 บาท ราคาไม่เปลี่ยนแปลง          PTTEP  มูลค่าการซื้อขาย   440.58 ล้านบาท ปิดที่ 140.00 บาท เพิ่มขึ้น  1.00 บาท